armvectores/hy_wikipedia_2023 huggingface dataset:
Aespa

Aespa (կորեերեն՝ 스파, կնռ՝ Eseupa, ոճավորվում է՝ aespa կամ æspa), հարավկորեական գըրլ բենդ, որը ձևավորվել է SM Entertainment լեյբլի կողմից և կազմված է Կարինայից, Ժիզելից, Ուինթերից և Նինինից։ Խումբը դեբյուտ է կատարել 2020 թվականի նոյեմբերի 17-ին՝ «Black Mamba» սինգլով։


== Անվանում ==
Խմբի անունը՝ «Aespa»-ն իրենից ներկայացնում է «ae» կոմբինացիան, որը բաղկացած է «Avatar and Experience»-ի (Avatar X Experience, անգլ. թարգմանաբար՝ «Ավատար և փորձ») անգլերեն սկբնատառերից, գումարած անգլերեն «aspect» (անգլ. թարգմանաբար՝ «տեսակետ, ասպեկտ») բառը, որը նշանակում է «երկու կողմեր», ինչը խորհրդանշում է «հանդիպումը այլ ես-ի հետ և նոր աշխարհի փորձը»։


== Պատմություն ==


=== 2016-2019։ Նախադեբյուտ ===

Նիննինը որպես SM Rookies-ի անդամ ներկայացվել է 2016 թվականի սեպտեմբերի 19-ին։ Նույն թվականին, որպես դրա մի մաս, նա մասնակցել է «Սկսնակների Արքայադուստր։ Ո՞վ է լավագույնը» ծրագրին։
Կարինան նկարահանվել է Թեմինի «Want» տեսահոլովակում 2019 թվականին և նրա հետ ելույթ է ունեցել մի քանի երաժշտական ծրագրերում։


=== 2020-ներկա։ Նախաբան, դեբյուտ և «Savage» ===
Հոկտեմբերի 26-ին SM Entertainment-ը հայտարարել է նոր գըրլ բենդի դեբյուտի մասին՝ առաջինը Red Velvet-ից (2014) և NCT-ից (2016) հետո։ Անդամների մասին հայտարարել են հերթականությամբ՝ հոկտեմբերի 27-ից 30-ը:։ Վիդեո թրեյլերը 4 անդամներով ներկայացվել է նոյեմբերի 2-ին։ Նույն օրը ընկերությունը հայտնել է, որ Aespa-ն իր դեբյուտը կկատարի նոյեմբերի 17-ին՝ «Black Mamba» երգով և տեսահոլովակով։
2021 թվականի հունվարի 29-ին SM Entertainment-ը հայտարարել է, որ Aespa-ն թողարկելու է նոր սինգլ՝ «Forever» անվամբ, որը Յուն Յոն Ջինի սինգլի ռիմեյքն է։ Սինգլը թողարկվել է փետրվարի 5-ին:։ Այն հանգիստ բալլադ է, որն ուղեցկվում է ակուստիկ կիթառի ձայնով և գեղեցիկ խոսքերով նրա մասին, թե ինչպես են սիրելիին խոստանում անվերջություն։
2021 թվականի մայիսի 4-ին SM Entertainment-ը հայտարարել է, որ Aespa-ն նոր սինգլ է թողարկելու «Next Level» անվամբ, նկարագրելով այն պարային և հիփ հոփ երգ՝ «ռիթմիկ» ռեփով, «էներգետիկ» բասով և «հզոր» վոկալով։
2021 թվականի հուլիսի 22-ին խումբը հայտարարել է, որ պայմանագիր է կնքել Creative Artists Agency-ի հետ՝ ԱՄՆ-ում նրանց հետագա գործունեության համար։
2021 թվականի սեպտեմբերի 14-ի SM Entertainment-ը հայտարարել է, որ Aespa-ն թողարկելու է իր առաջին մինի ալբոմը՝ «Savage» անվամբ։ Ալբոմում ընդգրկված է վեց երգ, ներառյալ նույնանուն գլխավոր սինգլը։ Այն թողարկվել է հոկտեմբերի 5-ին։


== Գովազդային բրենդներ ==
2021 թվականի փետրվարի 10-ին Aespa-ն դարձել է Givenchy-ի դեսպանը։


== Անդամներ ==


== Սկավառակագրություն ==


=== Մինի ալբոմներ ===


=== Սինգլներ ===


=== Չարթերում ընդգրկված այլ երգեր ===


== Ծանոթագրություններ ==
Սոլոնովկա (Յազևկայի վտակ)

Անվան այլ կիրառումների համար տե՛ս՝ Սոլոնովկա (այլ կիրառումներ)Սոլոնովկա (ռուս.՝ Солоновка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Յազեվկա գետի աջ ափով՝ 64 կմ հեռավորության վրա։ Գետի երկարությունը 27 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200212115200000720
Հիդրոլոգիական ուսումնասիրությունների կոդը -  115200072
Ավազանի կոդը - 13.01.02.002
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վիլաուր

Վիլաուր մունիցիպալիտետ Իսպանիայում, մտնում է Ժիրոնա նահանգի մեջ, Կատալոնիայի ինքնավար համայնքում։ Վարչատարածքային միավորը գտնվում է Ալտ Էմպորդ շրջանում։ Զբաղեցնում է 5.5 կմ² տարածք։ Բնակչությունը՝ 146 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Ayuntamiento de Vilaür Archived 2008-04-08 at the Wayback Machine.
Instituto de Estadística de Cataluña
Կոնեսա

Անվան այլ կիրառումների համար տե՛ս՝ Կոնեսա (այլ կիրառումներ)Կոնեսա  (իսպ.՝ Conesa), մունիցիպալիտետ Իսպանիայում։ Գտնվում է Լյեյդա պրովինցիայում, Կատալոնիա ինքնավար համայքնի կազմում։
Տարածքը կազմում է 29,01 կմ²։ Բնակչությունը՝ 120 մարդ (ըստ 2010 թվականի տվյալների)։


== Արտաքին հղումներ ==
Պաշտոնական էջ
Información estadística
Fotografías antiguas de la población
Ֆրանց ֆոն Հոլցհաուզեն

Ֆրանց ֆոն Հոլցհաուզեն (անգլ.՝ Franz von Holzhausen, մայիսի 10, 1968(1968-05-10), Simsbury, Հարտֆորդ շրջան, Կոնեկտիկուտ, ԱՄՆ), ամեիկացի արդյունաբերական դիզայներ, էլեկտրաքարեր արտադրող Tesla Motors ընկերության գլխավոր դիզայներ։ 
Automobile ամսագիրը Հոլցհաուզենին ընդգրկել է բոլոր ժամանակների 25 խոշորագույն ավտոմոբիլային ընկերությունների ցանկում


== Կենսագրություն ==
Ֆրանց ֆոն Հոլցհաուզենը ծնվել է 1968 թվականին, Կոնեկտիկուտ նահանգի Սիմսբերիում, գերմանական ընտանիքում։ 1986-1988 թվականներին դիզայն է սովորել Նյու Յորքի Սիրաքյուսի համալսարանում, իսկ հետո 1988-1992 թվականներին՝ Փասադենաի (Կալիֆոռնիա) արվեստի կենտրոնում։ 
1992 թվականի հունիսին դարձել է Volkswagen կոնցեռնի կալիֆոռնիական ստուդիայի գլխավոր դիզայների օգնականը։ Գլխավոր դիզայներ Ջի Մեյսի ղեկավարությամբ մասնակցել է Volkswagen New Beetle-ի և Volkswagen Microbus-ի ստեղծմանը։
2000 թվականի փետրվարին տեղափոխվել է General Motors կոնցեռն և գլխավորել կալիֆոռնիական ստուդիան։ Նրա ղեկավարությամբ մշակվել են Pontiac Solstice, Saturn Sky, Opel GT, Chevrolet SS և Chevrolet Borrego Concept Car։ 
2005 թվականի փետրվարից Կալիֆորնիայի Mazda ստուդիայի գլխավոր դիզայներ (Director of Design)։ Նոր աշխատավայրում նա մշակել է kabura, Mazda Nagare և Mazda Furai կոնցեպտ-քարերը։ Նրա խոսքով՝ ինքը գոհ չէր ընկերությունից, քանի որ նրա մշակումներից շատերը արտադրության մեջ չէին մտնում։
2008 թվականի օգոստոսին Tesla Motors տեղափոխվեց այն բանից հետո, երբ անձամբ գրավեց Իլոն Մասկը։ Որպես գլխավոր դիզայներ մշակել է Tesla Model S պրեմիում սեդանը, Tesla Model X քրոսովերը  «բյուջետային» Tesla Model 3-ը, որը ներկայացվել է 2016 թվականի մարտի 31-ին։

		
		


== Ծանոթագրություններ ==


== Արտաքին հղումներ ==
Интервью 2013 годаArchived 2015-11-18 at the Wayback Machine. (անգլ.)
Դուբովցի (գյուղ, Կիցմանի շրջան)

Դուբովցի (ուկրաիներեն՝ Дубівці), գյուղ Ուկրաինայի Չեռնովցիի մարզի Կիցմանի շրջանում։
2001 թվականի տվյալներով Դուբովցի գյուղում բնակվում էր 1 232 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ավեցանո

Ավեցանո (իտալերեն՝  Avezzano), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 40 957 մարդ (2008 թվականի տվյալներով)։ Խտությունը՝ 393,7 մարդ/կմ²։ Տարածքը՝ 104.04 կմ²։ Էլեկտրոնային փոստ՝ 67051։ Հեռախոսային կոդ՝ 0863։
Բնակավայրի հովհանավորն է համարվում Մադոննա դի Պիետրաքուարիան։ Տոնը նշվում է ապրիլի 27-ին։


== Արտաքին հղումներ ==
Բնակավայրի Պաշտոնական կայք (իտալ.)


== Ծանոթագրություններ ==
Հիսուսը Նազարեթից

«Հիսուսը Նազարեթից», հեռուստատեսային ֆիլմ Իտալիայի և Մեծ Բրիտանիայի համատեղ արտադրությամբ։ Ֆիլմի ռեժիսորն է Ֆրանկո Ձեֆիրելին։ Հիմքում ընկած են թեմաներ Աստվածաշնչից։
Կինոնկարը բաղկացած է չորս մասերից. դրանցից երեքը 90 րոպե է, իսկ մյուսը՝ 105 րոպե։


== Նկարագիր ==
Ֆիլմը համատեղ աշխատանք է Մեծ Բրիտանիայի և Իտալիայի կողմից, որի ռեժիսորն է իտալացի ռեժիսոր Ֆրանկո Ձեֆիրելին։ Այն պատմում է Նոր կտակարանում պատմվող Հիսուս Քրիստոսի կյանքի մասին։ Ֆիլմի պատվիատուն Վատիկանն է։
Մի շարք մասնագետներ՝ նկարիչներ, պատմաբաններ և կրոնագետներ այս ֆիլմը ճանաչել են որպես ամենաստույգ և ամբողջական, որը երբեէ էկրանավորվել է Նոր Կտակարանից։


== Դերերում ==


== Ծանոթագրություններ ==


== Արտաքին հղումներ ==
Ֆրանկո Ձեֆիրելիի «Հիսուսը Նազարեթից» Archived 2016-02-20 at the Wayback Machine.
О воплощении актрисой Оливией Хасси образа Девы Марии в фильме Франко Дзеффирелли «Иисус из Назарета»
Բաբա Թեքիյե

Բաբա Թեքիյե, ճանապարհային կայան Արևմտյան Հայաստանում՝ Էրզրում-Դիարբեքիր ուղեգծի վրա, հիշատակում է թուրք պատմիչ Քյաթիր Չելեբին։


== Ծանոթագրություններ ==
Ալեքսանդր Մանասյան (փիլիսոփա)

Անվան այլ կիրառումների համար տե՛ս՝ Մանասյան (այլ կիրառումներ)Ալեքսանդր Սարգսի Մանասյան (սեպտեմբերի 7, 1940(1940-09-07), Բաքու, Ադրբեջանական ԽՍՀ, ԽՍՀՄ), հայ փիլիսոփա։ Փիլիսոփայական գիտությունների դոկտոր (1985), պրոֆեսոր (1989): ՀՀ ԳԱԱ թղթակից անդամ (2006):


== Կենսագրություն ==
Ալեքսանդր Մանասյանը ծնվել է 1940 թվականի սեպտեմբերի 7-ին, Բաքու քաղաքում։ 1962 թվականին ավարտել է Բաքվի մանկավարժական ինստիտուտի հայկական բաժանմունքը։ 1962-1965 թվականներին եղել է Բաքվի «Կոմունիստ» հայերեն հանրապետական թերթի լրագրող, 1966-1970 թվականներին՝ ՀԽՍՀ ԳԱ փիլիսոփայության և իրավունքի սեկտորի ասպիրանտ։ 1992-2003 թվականներին եղել է ՀՀ ԳԱԱ փիլիսոփայության, 2003 թվականից՝ Երևանի պետական համալսարանի տեսական փիլիսոփայության և տրամաբանության ամբիոնների վարիչ։ 1988-1991 թվականներին եղել է «Արցախ» հայրենակցական միության, 1991-1995 թվականներին՝ «Ընդդեմ իրավական կամայականության» իրավապաշտպան հասարակական կազմակերպության հիմնադիր-նախագահ։ Մանասյանը գլխավորում է «Քաղաքական հետազոտությունների ակադեմիա» հասարակական կազմակերպությունը։


== Գիտական գործունեություն ==
1971 թվականին ԵՊՀ-ում պաշտպանել է թեկնածուական ատենախոսություն՝ «Գիտական գիտելիքի զարգացման պրոբլեմը» թեմայով, 1986 թվականին՝ դոկտորական ատենախոսություն՝ «Գիտական գիտելիքի օբյեկտիվության մեթոդաբանական սկզբունքները և գիտության միասնությունը» թեմայով։
Աշխատությունները վերաբերում են գիտության փիլիսոփայության ու մեթոդաբանության բնագավառին, գիտական իմացության մեջ օբյեկտիվի և սուբյեկտիվի փոխհարաբերությանը, գիտելիքի օբյեկտիվության ներգիտական սկզբունքներին (պատճառականություն, պարզություն, համաչափություն և այլն)։ Զբաղվում է նաև Ղարաբաղյան հիմնահարցի պատմաքաղաքական և միջազգային իրավունքների հիմքերի վերլուծությամբ։


== Պարգևներ ==
«Վաչագան Բարեպաշտ» մեդալ, Արցախի Հանրապետություն, 2000
Սուրբ Դավիթ Անհաղթի անվան մեդալ


== Անդամակցություն ==
Հայկական փիլիսոփայական ակադեմիայի անդամ, 1994
ՀՀ ԳԱԱ թղթակից անդամ, 2006


== Երկեր ==
Ալ. Ղևոնդյան, Ալ. Մանասյան։ Լեռնային Ղարաբաղ. ինչպես է դա եղել... Երևան, 2010, էջ 160։
Ղարաբաղյան հիմնախնդիր։ Փաստարկներ և փաստաթղթեր, Երևան, 2004։
Ղարաբաղյան ազատամարտը հայոց քաղաքական գիտակցության հայելում, Երևան, 2003։
Գիտություն և աշխարհայացք, Երևան, 1977։
Проблема развития научного знания, Е., 1973.


== Ծանոթագրություններ ==
243

243 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 243 թվականն է, 
III դարի 43-րդ տարին։


== Դեպքեր ==


== Ծնունդներ ==


== Մահեր ==
Control Z (հեռուստասերիալ)

«Control Z», հեղինակ Կառլոս Քուինտանիլյայի մեքսիկական պատանեկան դրամա վեբ հեռուստասերիալ, որն արտադրվել է Lemon Studios-ի կողմից Նեթֆլիքսի համար։ Պրեմիերան կայացել է 2020 թվականի մայիսի 22-ին Նեթֆլիքսում։ Շոուում մասնակցում եմ այնպիսի դերասաններ, ինչպիսիք են Անա Վալերիա Բեսերիլը, Մայքլ Ռոնդան, Անդրես Բաիդան, Մակարենա Գարսիա Ռոմերոն և Յանքել Սթիվանը։ Պատմությունը սկսվում է այն բանով, որ անհայտ հաքերը բացահայտում է անցման տարիքում գտնվող ուսանողների գաղտնիքները։ Ուշադիր, բայց սոցիալապես ոչ ճարպիկ Սոֆին փորձում է բացահայտել այդ չար էության ինքնությունը։


== Դերասանական կազմ ==
Անա Վալերիա Բեսերիլ՝ Սոֆիա Հերերա
Մայքլ Ռոնդա՝ Խավիեր Ուիլյամս
Յանքել Սթիվան՝ Ռաուլ Լեոն
Զիոն Մորենո՝ Իզաբելա Դե Լա Ֆուենտե
Մակարենա Գարսիա Ռոմերո՝ Նատալիա Ալեքսանդեր
Անդրես Բաիդա՝ Պաբլո Գարսիա
Պատրիցիո Գալյարդա՝ Գերարդո «Գերրի» Գրանդա
Սամանտա Ակունյա՝ Ալեքս
Լուիս Կուրիել՝ Լուիս
Ֆիոնա Պալոմա՝ Մարիա Ալեքսանդեր
Յաբիանի Պոնսե դե Լեոն՝ Էրնեստո
Իվան Արագոն՝ Դարիո
Կարիամ Կաստրո՝ Վալերիա
Արիանա Սաավեդրա՝ Ռեգինա
Մաուրո Սանչես Նավարո՝ Բրունո
Ռոդրիգո Կաչերո՝ Միգել Քուինտանիլյա


== Սերիաներ ==


== Ծանոթագրություններ ==


== Արտաքին հղումներ ==
«Control Z (հեռուստասերիալ)»(անգլ.) ֆիլմը Internet Movie Database կայքում
Կրող կոնստրուկցիաներ

Կրող կոնստրուկցիաներ, շենքերի կամ կառույցների հիմնական բեռնվածքները կրող կոնստրուկտիվ տարրեր։ Ըստ բեռնվածքի բնույթի տարբերում են 

սեղմման (սյուներ, առանձին հենարաններ, հիմքեր, պատեր և այլն)
ծռման (ծածկերի պանելներ և հեծաններ, ծպեղային և կամրջային ֆերմաներ, շրջանակների պարզունակներ և այլն)
ձգման (մեմբրաններ, վանտեր, կախոցներ, ձգալարեր և այլն)տակ աշխատող կրող կոնստրուկցիաներ։ Կախված երկրաչափական ձևից՝ կրող կոնստրուկցիաները լինում են 

գծային (հեծաններ, սյուներ, ձողային համակարգեր)
հարթակային (սալեր, պանելներ, վրաքաշեր)
տարածական (թաղանթներ, թաղեր, ծավալային տարրեր)։Կրող կոնստրուկցիաները կազմում են շենքի (կառույցի) կրող կմախքը, որը պետք է ապահովի շենքի (կառույցի) տարածական անփոփոխելիությունը, ամրությունը, կոշտությունը և կայունությունը։ Պատրաստում են բետոնից, երկաթբետոնից, բնական և արհեստական քարից, աղյուսից, պողպատից, փայտից։
Պասեչնոե (գյուղ, Նովի Սանժարիի շրջան)

Անվան այլ կիրառումների համար տե՛ս՝ ՊասեչնոեՊասեչնոե (ուկրաիներեն՝ Пасічне), գյուղ Ուկրաինայի Պոլտավայի մարզի Նովի Սանժարիի շրջանում։
2001 թվականի տվյալներով Պասեչնոե գյուղում բնակվում էր 227 մարդ։ Բնակավայրը զբաղեցնում է 1695 կմ² տարածք։ Բնակչության խտությունը կազմում էր 133,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սաբանաևո (այլ կիրառումներ)

Սաբանաևո, կարող է վերաբերել՝

Սաբանաևո - գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Սաբանաևո - գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Exogenesis: Symphony

«Exogenesis: Symphony», անգլիական Muse ալտերնատիվ ռոք-խմբի սինգլ է իրենց հինգերորդ The Resistance ալբոմից։ Սկավառակում տեղ է գտել «Exogenesis: Symphony» սիմֆոնիկ ռոք-կատարումների ցիկլը և երկու համերգային ձայնագրություններ։ Թողարկվել է 2010 թ. ապրիլի 17-ին ԱՄՆ-ում 12" վինիլային սկավառակներով։ Սիմֆոնիան կենդանի կատարվել է The Resistance Tour համերգային շրջագայության ժամանակ։


== Երգացանկ ==
Բոլոր երգերի հեղինակն է Մեթյու Բելլամին. 


== Արտաքին հղումներ ==
Սինգլը խմբի պաշտոնական կայքում Archived 2011-05-15 at the Wayback Machine.
Part 1 (Overture) տեքստ Archived 2009-09-14 at the Wayback Machine.
Part 2 (Cross Pollination) տեքստ Archived 2009-09-14 at the Wayback Machine.
Part 3 (Redemption) տեքստ Archived 2009-09-14 at the Wayback Machine.
Նահապետ Տոնոյան

Նահապետ Ազատի Տոնոյան (հայտնի է եղել նաև Ֆեդյա անունով, հոկտեմբերի 18, 1960, Ապարան - սեպտեմբերի 19, 1992, Ղոչազ լեռ, Բերձորի հատված), հայ ազատամարտիկ, Արցախյան ազատամարտի հրամանատար։ 


== Կենսագրական տվյալներ ==
1967-1975 թվականներին հաճախել է Ապարան քաղաքի թիվ 1 միջնակարգ դպրոցը։ 1979 թվականին ավարտել է թիվ 40 պրոֆտեխուսումնարանը։ 1980-1982 թվականներին ծառայել է Խորհրդային բանակում։


== Մասնակցությունը Արցախյան ազատամարտին ==
1989 թվականի հունիսին ստեղծվում է Ապարանի կամավորական ջոկատը։ Հետագայում ջոկատի հիմքի վրա կազմավորվել է «Հատուկ գնդի» Ապարանի վաշտը, որի հրամանատար է նշանակվել Նահապետ Տոնոյանը։ Վաշտի հրամանատարի գլխավորությամբ Ապարանի վաշտը առաջին մարտական մկրտությունը ստանում է 1989 թվականին Ղափանի Եղվարդ և Ուժանիստ գյուղերի ինքնապաշտպանական մարտերում։ Այնուհետև վաշտը մասնակցել է սահմանամերձ մի քանի շրջանների պաշտպանությանը։ 1990 թվականի նոյեմբերին Նահապետ Տոնոյանի գլխավորությամբ վաշտը մեկնել է Վարդենիս մարտական հանձնարարություն կատարելու։ Ձմռան ընթացքում մի շարք մարտական գործողությունների մասնակցելուց հետո, ապրիլի 3-ից մայիսի 7-ը այլ ջոկատների հետ Ապարանի վաշտը իրականացնում է Իջևանի շրջանի Կիրանց, Ոսկեպար, Աջառկուտ գյուղերի պաշտպանությունը։ Հունիսի սկզբից վաշտը մարտական գործողությունների է մասնակցում Սիսիանում։ 1991 թվականի օգոստոսի 18-ին Ապարանի վաշտը մեկնում է Շահումյանի շրջան, մասնակցում Բոզլուխ, Վերին շեն, Մանաշիդ գյուղերի համար ծավալված մարտական գործողություններին։ 1991 սեպտեմբերի 26-ին վաշտի մի մասը մնում է Խարխափուտում, մյուս մասը մեկնում է Ղարաչինար։ 1992-ի մարտի 16-ին վաշտը կրկին մեկնում է Շահումյանի շրջան (բուն Շահումյան), որտեղ ապարանցիները տալիս են իրենց առաջին զոհը՝ Ռաֆոն։ 1992 թվականի մայիսի 5-ին վաշտը մեկնում է Երասխ, Մայիսի 14-ից հունիսի 5-ը Նահապետ Տոնոյանի գլխավորությամբ վաշտը իրականացնում է Բերձորի հատվածի հարավային կողմի պաշտպանությունը, որը շարունակվում է մինչև հունիսի 25-ը՝ այս անգամ Ռազմիկ Պետրոսյանի գլխավորությամբ։ Հունիսի 18-ին Տոնոյանը վաշտի 15 մարտիկների և «Հատուկ գնդի» այլ վաշտերի մարտիկների հետ մեկնում է Մարտակերտ, մասնակցում տեղի մարտական գործողություններին։ Օգոստոսի 5-ին վաշտի մի մասը Ռազմիկ Պետրոսյանի գլխավորությամբ մեկնում է Բերձոր՝ Ղոչազի բարձունքը պահելու։ Այստեղ օգոստոսի 20-ից Ռազմիկին փոխարինում է Վահագն Մովսիսյանը, իսկ սեպտեմբերի 5-ին՝ Ֆեդյան։ Սեպտեմբերի 19-ի առավոտյան ծանր վիրավորվում է Ապարանի վաշտի մեկ այլ մարտիկ՝ Գեդեոն Ղարիբյանը։ Ֆեդյան որոշում է նրան բուժկետ հասցնել։ Այդ ընթացքում հակառակորդի ուժերը շրջափակել էին Ղոչազի բարձունքը։ Վիրավոր Գեդեոնի հետ Ֆեդյայի ՈՒԱԶ մակնիշի մեքենան մտնում է անտառ և այդպես էլ այնտեղից դուրս չի գալիս։ Սեպտեմբերի 21-ին, ժամը 2։ 30-ին շրջափակումը վերացվում է։ Գտնվում են Ֆեդյայի և Գեդեոնի դիերը։ Հավանաբար Ֆեդյան իրենց պայթեցրել էր հենց մեքենայի մեջ, որից հետո միայն ազերիները նրանց մարմինները դուրս էին քաշել և անմարդկային դաժանությամբ խոշտանգել։
Նահապետ Տոնոյանը ամուսնացած էր, ունի երեք զավակ։ Թաղված է Ապարանի եղբայրական գերեզմանատանը։ Պարգևատրվել է Հայաստանի Հանրապետության և Արցախի Հանրապետության առաջին աստիճանի մեդալներով, «Հատուկ գունդ», «Վազգեն Սարգսյան», «Սպարապետ Վազգեն Սարգսյան» շքանշաններով և «Առաջին գունդ», «Մայրական երախտագիտություն» մեդալներով։

		
		
		


== Ծանոթագրություններ ==
1962 թվականի ԱՄՆ-ի լավագույն սինգլներն ըստ Billboard ամսագրի

1962 թվականի լավագույն սինգլները (անգլ.՝ Billboard Year-End Hot 100 singles of 1962), Billboard ամսագրի ամենահայտնի սինգլների վերջնական ցուցակը, ըստ 1962 թվականի վաճառքի տվյալների։


== 1962 թվականի ցուցակ ==


== Ծանոթագրություններ ==


== Տես նաև ==
Billboard Hot 100


== Արտաքին հղումներ ==
Top 100 лучших синглов по годам (Архив)
Billboard Top Hits 1959-1967 mp3billboardtophits.blogspot.com
Հայկական ԽՍՀ ժողովրդական արտիստ

ՀԽՍՀ ժողովրդական արտիստ, պատվավոր կոչում, որը սահմանվել է 1931 թվականի հոկտեմբերի 23-ին։ Շնորհվում էր Հայկական ԽՍՀ-ի գերագույն խորհրդի նախագահության կողմից` արվեստի ականավոր գործիչներին, ովքեր իրենց զգալի ներդրումն են ունեցել թատրոնի, կինոյի և երաժշտության բնագավառում։


== Պատմությունը ==
Հայկական ԽՍՀ ժողովրդական արտիստի կոչումը առաջին անգամ շնորհվել է 1923 թվականին` դերասան Իսահակ Ալիխանյանին։ Որպես կանոն, կոչումը շնորհվում էր «Հայկական ԽՍՀ վաստակավոր արտիստ» կամ «Հայկական ԽՍՀ արվեստի վաստակավոր գործիչ» պատվավոր կոչումները շնորհելուց` ոչ պակաս, քան հինգ տարի հետո։ ՀԽՍՀ ժողովրդական արտիստին հաջորդող առավել բարձրագույն աստիճանի կոչումը` ԽՍՀՄ ժողովրդական արտիստի պատվավոր կոչումն էր։ ՀԽՍՀ ժողովրդական արտիստի կրծքանշանը շրջանաձև էր, որի կենտրոնում պատկերված էր Հայկական ԽՍՀ-ի զինանշանը, իսկ վերևի հատվածում գրված էր «ՀՍՍՀ ժողովրդական արտիստ» արտահայտությունը։
Ընդհանուր առմամբ մրցանակը հանձնվել է 198 արվեստի գործիչների։ Վերջին անգամ ՀԽՍՀ ժողովրդական արտիստի կոչումը շնորհվել է 1990 թվականին` կինոռեժիսոր Սերգեյ Փարաջանովին։
ԽՍՀՄ փլուզումից հետո ՀԽՍՀ ժողովրդական արտիստի կոչումը փոխարինվեց «Հայաստանի Հանրապետության ժողովրդական արտիստ» կոչումով։ Դրա հետ մեկտեղ պահպանվեցին այն իրավունքներն ու պարտականությունները, որոնք նախատեսված էին պարգևների մասին նախկին ԽՍՀՄ և ՀԽՍՀ օրենսդրությամբ։


== Տես նաև ==
ՀԽՍՀ ժողովրդական արտիստների ցանկ


== Ծանոթագրություններ ==
Ելք (կուսակցությունների դաշինք)

«ԵԼՔ» դաշինք, քաղաքական դաշինք Հայաստանում։ Դաշինքը ստեղծվել է 2016 թվականի դեկտեմբերի 12-ին՝ «Քաղաքացիական պայմանագիր», «Լուսավոր Հայաստան» և «Հանրապետություն» կուսակցությունների ստորագրած համաձայնագրով։ Դաշինքը 9 պատգամավորով ներկայացված է եղել Հայաստանի 6-րդ գումարման Ազգային ժողովում։ Դաշինքը փաստացի լուծարվել է 2018 թվականի նոյեմբերին, երբ անդամ կուսակցություններից յուրաքանչյուրը որոշեց առանձին գնալ խորհրդարանական ընտրություններին։


== Անվանում ==
Դաշինքի անվան հիմքում հայերեն «Ելք» բառն է, որը նշանակում է դժվար կացությունից՝ անհաջողությունից և այլն ազատվելու հնարավորություն՝ միջոց։ Դաշինքի հիմնադիրներից Նիկոլ Փաշինյանն այն բացատրում է որպես Հայաստանը դժվար կացությունից, անհաջողությունից ազատելու հնարավորություն՝ միջոց, Հայաստանի վերելքի, դեպի վեր տանող վերընթաց ուղի։


== Մասնակցությունն ընտրական գործընթացներին ==


=== Հայաստանի խորհրդարանական ընտրություններ, 2017 ===
Դաշինքը ստեղծվել է 2016 թվականի դեկտեմբերի 12-ին՝ Հայաստանի 2017 թվականի խորհրդարանական ընտրություններին մասնակցելու նպատակով։ «ԵԼՔ»-ը գրանցվելու համար ԿԸՀ֊ին փաստաթղթերը հանձնել է 2017 թվականի փետրվարի 16-ին՝ միաժամանակ հրապարակելով համամասնական ցուցակի առաջին ինը անդամների անունները։ Դաշինքի համամասնական ցուցակի առաջին եռյակը որոշվել է քվեարկությամբ։ Այն գլխավորում է «Լուսավոր Հայաստան» կուսակցության նախագահ Էդմոն Մարուքյանը, երկրորդը «Հանրապետություն» կուսակցության նախագահ Արամ Զավենի Սարգսյանն է, երրորդը «Քաղաքացիական պայմանագիր» կուսակցության խորհրդի անդամ Նիկոլ Փաշինյանը։ Դաշինքի համամասնական ցուցակում ընդգրկված է հարյուր քսանմեկ անձ, որոնցից հարյուր տասներկուսը նաև տարածքային թեկնածուներ են։ Դաշինքը ընտրությունների նախընտրական ծրագիրը հրապարակել է մարտի 5-ին։ Կարգախոսն է «Ընտրություն, փոփոխություն, հաղթանակ»։
Ընտրությունների արդյունքում դաշինքը ստացավ 121'997 ձայն, կամ ընդհանուր քվեների 7,78%-ը։ «Ելքը» 6-րդ գումարման Ազգային ժողովում կներկայացվի 9 պատգամավորով։


=== Երևանի ավագանու ընտրություններ, 2017 ===
«Ելք» դաշինքը մասնակցում է Երևանի ավագանու 2017 թվականի ընտրություններին։ Դաշինքի քաղաքապետի թեկնածուն Նիկոլ Փաշինյանն է։


== Հայտարարություններ ==
«ԵԼՔ» դաշինքը 2017 թվականի փետրվարի 8-ին հայտարարությամբ դատապարտեց Բելառուսի կողմից հրեա բլոգեր Ալեքսանդր Լապշինի արտահանձնումը Ադրբեջանին և կոչ արեց Բելառուսից հետ կանչել ՀՀ դեսպանին։


== Արտաքին հղումներ ==
ԵԼՔ» դաշինքի մասին հրապարակումներ http://www.aravot.am կաքում
«Լուսավոր Հայաստան» կուսակցության պաշտոնական կայք Archived 2017-03-30 at the Wayback Machine.
«Քաղաքացիական պայմանագիր» կուսակցության պաշտոնական կայք


== Ծանոթագրություններ ==
Պրիվոլժսկի (գյուղ, Էնգելսկի շրջան)

Անվան այլ կիրառումների համար տե՛ս՝ Պրիվոլժսկի (այլ կիրառումներ)Պրիվոլժսկի (ռուս.՝ Приволжский), գյուղ Ռուսաստանի Սարատովի մարզի Էնգելսկի շրջանի կազմում։
Բնակչությունը 2010 թվականին գրանցված տվյալներով կազմում էր 33818 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լենինսկոե (գյուղ, Իգլինսկի շրջան)

Անվան այլ կիրառումների համար տե՛ս՝ ԼենինսկոեԼենինսկոե (ռուս.՝ Ленинское, բաշկիրերեն՝ Ленинский), գյուղ Ռուսաստանի, Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ելակ (գետ)

Անվան այլ կիրառումների համար տե՛ս՝ Ելակ (այլ կիրառումներ)Ելակ, գետ Տավուշի մարզում։ Սկիզբ է առնում Ոսկեպարի լեռների հյուսիսային լանջերից և Ադրբեջանի սահմանում աջից միախառնվում Կողբ գետին։ Երկարությունը՝ 10 կմ։


== Ծանոթագրություններ ==
Սերգեյ Մաղալյան

Սերգեյ Սերգեյի Մաղալյան (օգոստոսի 6, 1948(1948-08-06), Թբիլիսի, Վրացական ԽՍՀ, ԽՍՀՄ - հուլիսի 8, 2019(2019-07-08), Երևան, Հայաստան), հայ դերասան։ ՀՀ վաստակավոր արտիստ (2005)։


== Կենսագրություն ==
Սերգեյ Մաղալյանը ծնվել է 1948 թվականի օգոստոսի 6-ին, Թբիլիսիում։ Սովորել է Երևանի գեղարվեստա-թատերական ինստիտուտում։ 1984 թվականից Երևանի Ստանիսլավսկու անվան ռուսական դրամատիկական թատրոնի դերասան։ Նկարահանվել է հեռուստասերիալներում։ Դասավանդում է Երևանի թատրոնի և կինոյի պետական ինստիտուտում։


== Դերեր ==
Տևիե՝ Գորինի «Հիշատակի աղոթք»
Ֆամուսով՝ Ալեքսանդր Գրիբոյեդովի «Խելքից պատուհաս»
Կրուտիցկի՝ Ալեքսանդր Օստրովսկու «Յուրաքանչյուր իմաստուն սայթաքում է»
Միկիչ Կոտրյանց՝ Ցագարելիի «Խանումա»
Պարոն՝ Կալինոսկու «Անձնական հրեշ»
Հովսեփ՝ Սունդուկյանի «Քանդած օջախ»
Հայր Միխայիլ՝ Պոլյակովի «Համադասարանցիներ»
Պարկինսոն՝ «Աֆրոդիտեի ձախ կուրծքը»


== Պարգևներ ==
Մովսես Խորենացու մեդալ 2003
ՀՀ վաստակավոր արտիստ, 2005
ՀԹԳՄ «Արտավազդ» ամենամյա թատերական մրցանակի՝ «Տղամարդու լավագույն դերակատարման համար», 2007 (Չեխովի «Երեք քույր» պիեսում կերտած դերի համար)


== Ծանոթագրություններ ==
Արտեմ Օհանով

Արտեմ Օհանով (մարտի 3, 1975(1975-03-03), Դնեպր, Ուկրաինական ԽՍՀ, ԽՍՀՄ), ռուս և ամերիկացի բյուրեղագետ, քիմիկոս, ֆիզիկոս, նյութագետ։ Առավել հայտնի է նոր նյութերի համակարգչային դիզայնի մեթոդների և բյուրեղային կառուցվածքների ստեղծման աշխատանքներով։ Օհանովը ակտիվորեն զբաղվում է գիտության հանրայնացմամբ։
Արտեմ Օհանովը ծնվել է 1975 թվականին Դնեպրոպետրովսկ քաղաքում, տնտեսագետ Ռոման Օհանովի և լրագրող, հոգեբան Գալինա Բիրչանսկայայի հայ-հրեական ընտանիքում։ Դպրոցը ոսկե մեդալով ավարտելուց հետո, 1997 թվականին գերազացության դիպլոմով ավարտում է Մոսկվայի պետական համալսարանի երկրաբանական ֆակուլտետը ստանալով "բյուրեղագետ և բյուրեղաքիմիա" մասնագիտություն։ 2002 թ․-ին պաշտպանել է թեկնածուական թեզ (PhD) բյուրեղագիտւթյունից Լոնդոնի Համալսարանական քոլեջում, 2007 թվականին ստանում է գիտությունների դոկտորի կոչում (հաբիլիտացիա) Ցյուրիխի պոլիտեխնիկական ինստիտուտում, որը համարժեք է ռուսական տեխնիկական գիտությունների դոկտորի աստիճանին։
Օհանովը 2008 թվականից Սթոուն-Բրուկի համալսարանի պրոֆեսոր է և նյութերի համակարգչային դիզայնի լաբորատորիայի վարիչ։ 2013 թվականին նմանատիպ լաբորատորիաներ ե հիմնել Ռուսաստանում ( Մոսկվայի ֆիզ-տեխ ինստիտուտ) և Չինաստանում։ 2015 թվականից Սկոլկովոյի գիտության և տեխնոլոգիաների ինստիտուտի պրոֆեսոր է։


== Ծանոթագրություններ ==
Ռոգոլո

Ռոգոլո  (իտալերեն՝ Rogolo), քաղաք Իտալիայում, գտնվում է Լոմբարդիա մարզի Սոնդրիո գավառում։
Բնակչությունը կազմում է 501 մարդ (2004 թվականի տվյալներով) ։ Խտությունը կազմում է 39 մարդ/կմ²։ Տարածքը 13 կմ² է։ Փոստային ինդեքս՝ 23010։ Հեռախոսային կոդ՝ 0342։
Բնակավայրի հովանավորն է Սանտ Սպոնդին։


== Ժողովրդագրություն ==
Բնակչության աճը։


== Կոմուանյի վարչակազմ ==
Հռեախոսահամար։ 0342 683523
Էլեկտրոնային հասցե։ неизвестно
Գլխավոր կայք։ http://www.comune.rogolo.so.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
ազգային ինստիտուտ (անգլ.)(չաշխատող հղում)


== Ծանոթագրություններ ==
Սուրբ Ալեքսանդրա (Գյումրի)

Սուրբ Ալեքսանդրա, ռուսական եկեղեցի Հայաստանի Ալեքսանդրապոլ քաղաքում՝ Ալեքսանդրապոլ ամրոցի տարածքում։ Եկեղեցին իր անվանումը ստացել է սուրբ նահատակ Ալեքսանդրա Հռոմեացի թագուհու անունով։ Ներկայումս եկեղեցին գտնվում է ռուսական 102-րդ ռազմաբազայի տարածքում։
Եկեղեցին հանդիսանում է Ալեքսանդրապոլ քաղաքի առաջին ռուսական եկեղեցին։ Շինարարական աշխատանքները սկսվել են 1837 թ. հոկտեմբերի 4-ին, երբ քաղաքը Նիկոլայ 1-ին ցարի կնոջ անունով կոչվեց Ալեքսանդրապոլ։ Կառուցող վարպետներից հիշատակվում է միայն վարպետ Գինոսի անունը։ Եկեղեցին օծվել է 1842 թ.-ին և այն նախատեսված էր 800 հավատացյալի համար։
1918 թ.-ի մայիսի 25-ին թուրքերը գրավում են Ալեքսանդրապոլի ամրոցը։ Քահանա Մատվեյ Միրոնովը փակվում է եկեղեցում և կողպում դռներն ու լուսամուտները։ Թուրքերը չեն կարողանում եկեղեցու դռները կոտրել և քահանայի հետ միասին այրում են եկեղեցին։
Եկեղեցին վերանորոգվել է 2009 թ.-ի մայիսի 8-ին։


== Ծանոթագրություններ ==
Տերոլիկ

Տերոլիկ, գյուղ Արևմտյան Հայաստանում, Բիթլիսի վիլայեթի Բիթլիսի գավառում։ Գտնվում էր Բիթլիս քաղաքից 12 կմ հյուսիս-արևմուտք։
Ռուսական քարտեզներում նշվում է Տերալիկ ձևով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ջուն Էդիթ Սմիթ

Ջուն Էդիթ Սմիթ կամ Ջուն Մենսֆիլդ Միլեր (իսկական անուն-ազգանունը՝ Ջուլիետ Շմերտ, հունվարի 12, 1902(1902-01-12), Բուկովինա, Ավստրո-Հունգարիա - 1979, Ֆինիքս, ԱՄՆ), Հենրի Միլերի երկրորդ կինն ու մուսան, որը գրողի ձևավորման վրա ունեցած իր ազդեցությամբ դարձել էր նրա «էներգետիկ համահեղինակը»։


== Կենսագրություն ==
Ծնվել է Բուկովինայում (Ավստրո-Հունգարիա)։ Թերևս ունի հրեական ծագում։ Հինգ տարեկանում ծնողների հետ տեղափոխվել է Նյու Յորք (հենց այստեղ էլ նրանց ազգանունը ամերիկանացվելով վերածվել է Սմիթի)։ Տասնմեկ տարեկանով փոքր էր , նրանք ծանոթացել էին պատկերասրահում, որտեղ ուսումը կիսատ թողած Ջունը վարձու պարընկերուհի էր։ Հմայված Միլերը, 1924 թվականին բաժանվելով առաջին կնոջիղ՝ Բեատրիս Սիլվազ Ուինքենզից, ամուսնացավ Ջունի հետ։ Բոհեմական կյանքով ապրող այս զույգի ամուսնությունը պաշտոնապես շարունակվեց մինչև 1934 թվականը, երբ Հենրի Միլերին արդեն ամբողջովին գրավել է Անայիս Նինը։ «Խեցգետնի արևադարձը» վեպի հարատարակման տարին Մեքսիկայում լիազորագրերով ձևակերպված ապահարզանը ողբերգություն էր Ջունի համար։ Երկրորդ ամուսինը՝ զինվորական սպա Սթրեթֆորդ Քորբեթը, 1947 թվականին լքում է նրան՝ մատնելով ծանր կացության։ Ըստ էության, նախկին կնոջը նյութապես օգնում էր արդեն ճանաչման հասած Հենրի Միլերը։ 1950-ական թվականներին Ջունը բուժվում է հոգեկան խանգարումներից։ 1961 թվականին երբեմնի ամուսինները նորից հանդիպեցին, բայց այդ հանդիպումը ծանր տպավորություն թողեց Հենրի Միլերի վրա. երբեմնի ճակատագրական կնոջից ավերակ էր մնացել։ 1960-ական թվականների վերջին Ջունը փոխադրվեց եղբոր մոտ՝ Արիզոնա, որտեղ էլ գոյատևեց մինչև կյանքի վերջը։


== Ծանոթագրություններ ==
Մայքլ Բիզլի

Մայքլ Փոլ Բիզլի կրտսեր (անգլ.՝ Michael Paul Beasley, Jr.', հունվարի 9, 1989(1989-01-09), Ֆրեդերիկ, Մերիլենդ, ԱՄՆ), ամերիկացի պրոֆեսիոնալ բասկետբոլիստ։ Վերջին անգամ հանդես է եկել Բասկետբոլի ազգային ասոցիացիայի (NBA) «Մայամի Հիթ» ակումբում։ Խաղում է թեթև և ծանր հարձակվողների դիրքերում։ Չնայած միջին կամ հեռահար նետումները Բիզլին կատարում է ձախ ձեռքով, սակայն պատկանում է այն մարդկանց խմբին, ովքեր կարողանում են հավասարապես օգտագործել երկու ձեռքերը (ամբիդեքստրիա)։ Համալսարանային առաջնությունում ներկայացրել է Կանզասի նահանգային համալսարանը, որտեղ ընդամենը մեկ տարի խաղալով 2008 թվականին մուտք է գործել NBA դրաֆթ` ընտրվելով 2-րդը «Մայամի Հիթի» կողմից։


== Արտաքին հղումներ ==
Պաշտոնական կայք Archived 2015-08-01 at the Wayback Machine.
ESPN էջ
DraftExpress.com պրոֆիլ Archived 2007-10-29 at the Wayback Machine.
Կիվ (Բաբերդի գավառ)

Անվան այլ կիրառումների համար տե՛ս՝ Կիվ (այլ կիրառումներ)Կիվ, գյուղ Արևմտյան Հայաստանում, Էրզրումի վիլայեթի Բաբերդի գավառակում։ Գտնվում էր Ճորոխի ձախ կողմի վտակ Մադեն գետի հովտում։


== Պատմություն ==
Հայերը տեղահանվել և Կամախի կիրճում կոտորվել են 1915 թվականի Մեծ եղեռնի ժամանակ ։


== Բնակչություն ==
1872-1873 թվականներին ուներ 12 տուն հայ և 8 տուն թուրք բնակիչ։ 1914 թվականին հայերը կազմում էին 800 շունչ։


== Տնտեսություն ==
Բնակչության հիմնական զբաղմունքը հողագործությունն ու արհեստներն էին։


== Պատմամշակութային կառույցներ ==
Կիվն ուներ Ս. Աստվածածին անունով եկեղեցի։


== Կրթություն ==
Գյուղն ուներ վարժարան, որտեղ սովորում էին 60 աշակերտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Նիշապուր

Նիշապուր (պարսկերեն՝ نیشابور - Neyšâbur), քաղաք Իրանի հյուսիս - արևելքում, Խորասան նահանգի մեծությամբ երկրորդ բնակավայրը։ Համարվում է երկրի մշակութային մայրաքաղաքը. Աթթարի և Օմար Խայամի ծննդավայրն է։ Բնակչությունը՝ 205 972 մարդ (2006 թ.)։


== Պատկերասրահ ==
Ժողովածու (2118)

Ժողովածու (2118), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2118 թվի տակ։ Ձեռագիրը գրվել է 17-րդ դարում Աստվածատուր աբեղա գրիչի կողմից։ Գրված է թղթի վրա, որը ունի 21x15 չափս։ Ձեռագիրը կազմված է 420 թերթից։ Գրված է երկսյուն և միասյուն, նոտրգրով։ Ունի կիսախորան և լուսանցազարդ մանրանկարներ։ Պահպանակը ունի 4 էջ, գրված է մագաղաթի վրա՝ բոլորագիծ երկաթագրով, բոլորագրով (Ավետարան, Ճաշոց)։ Կազմը` կաշեպատ տախտակ դրոշմազարդ, աստառը՝ շերտազարդ մետաքս։ Հիշատակարան գրչի՝ 317ա։


== Բովանդակություն ==
Ան․ Շիրակացւոյ Վասն չափ կշռոց։
Գր․ Տաթևացւոյ Քարոզգիրք։
Թէ ո՞րք են դասք եկեղեցւոյ։
Սահմանք քահանաութեան ըստ Դիոնէսիոսի։
Յաղագս վանական պատարագի։
Տեսիլ Բենկայ։
Դաւանութիւն քաղկեդոնացւոց։
Վկայութիւն Մահմետի վասն Քրիստոսի։
Մատթ․ Ջուղայեցւոյ Հավաքումն ի Ղուկասու գլխոյ։
Քարոզք (Գէորգ Երզնկացի, անանուն)։


== Ծանոթագրություններ ==
Գրիգոր Տաթևացու հուշարձան (Երևան)

Անվան այլ կիրառումների համար տե՛ս՝ Գրիգոր Տաթևացու հուշարձան (այլ կիրառումներ)Գրիգոր Տաթևացու հուշարձան, գտնվում է Երևանի կենտրոնում՝ Մեսրոպ Մաշտոցի պողոտայի վերջնամասում՝ Մատենադարանի հարակից հրապարակում, տեղադրվել է 1967-ին։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։


== Հեղինակներ ==
Քանդակագործ՝ Հայաստանի վաստակավոր նկարիչ Ադիբեկ Գրիգորյան


== Տվյալներ ==
Հուշարձանը կառուցված է բազալտից, բարձրությունը 3,5 մետր է։ Մատենադարանի գլխավոր մուտքի դռնից դեպի ձախ երկրորդ արձանն է։


== Պատմություն ==
Հայ փիլիսոփա, տնտեսագետ, աստվածաբան, մանկավարժ, եկեղեցական գործիչ Գրիգոր Տաթևացու հուշարձանը տեղադրվել է 1967 թվականին Մատենադարանի մուտքի մոտ։


== Պատկերասրահ ==

		
		


== Տես նաև ==
Գրիգոր Տաթևացու հուշարձան (Գորիս)
Մեսրոպ Մաշտոցի հուշարձան (Երևան)
Անանիա Շիրակացու հուշարձան (Երևան)
Թորոս Ռոսլինի հուշարձան (Երևան)
Մխիթար Գոշի հուշարձան (Երևան)
Մովսես Խորենացու հուշարձան (Երևան)
Ֆրիկի հուշարձան (Երևան)


== Ծանոթագրություններ ==
Սուրբ Կարապետ եկեղեցի (Եկատերինբուրգ)

Անվան այլ կիրառումների համար տե՛ս՝ Սուրբ Կարապետ եկեղեցի (այլ կրրառումներ)
Սուրբ Կարապետ եկեղեցի,  Հայաստանյայց Առաքելական եկեղեցի Սվերդլովսկի մարզի Եկատերինբուրգ քաղաքում։ Գտնվում է Տվերիտինա փողոց 54-ում։ Ուրալի դաշնային շրջանի հայկական առաջին եկեղեցին է։
Եկեղեցու կառուցումն սկսվել է 2005 թվականին, նախատեսվում էր աշխատանքներն ավարտել 2006 թվականի վերջին (այդ թվականին Ռուսաստանում հայտարարվել էր Հայաստանի տարին), սակայն շինարարությունը ձգձգվել է, և եկեղեցու կառուցումն ավարտվել, ու այն օծվել է միայն 2013 թվականի հոկտեմբերի 14-ին։ Եկեղեցու կառուցումը վերահսկել է Սվերդլովսկի մարզի նահանգապետ Էդուարդ Ռոսսելը։


== Պատմություն ==
Սվերդլովսկի մարզում ապրում է մոտ քսան հազար հայ, այդ պատճառով էլ եկեղեցու կառուցումը համայնքի համար գերակա խնդիր էր։
Սվերդլովսկի մարզի նահանգապետը Հայաստան կատարած այցի ընթացքում հանդիպել է Ամենայն Հայոց Կաթողիկոս Գարեգին Բ-ի հետ և կաթողիկոսին հրավիրել Սվերդլովսկի մարզ ու մասնակցել հայկական եկեղեցու օծմանը։
Սուրբ Էջմիածնի համաձայնությամբ որոշվել է եկեղեցին օծել ի պատիվ սուրբ Հովհաննես Մկրտչի (սուրբ Կարապետի)։ Առաջին քարի հանդիսավոր տեղադրմանը ներկա է եղել Նոր Նախիջևանի և Հայաստանյայց Առաքելական Սուրբ Եկեղեցու Ռուսական թեմի առաջնորդ Եզրաս արքեպիսկոպոս Ներսիսյանը։


== Ճարտարապետական ոճ ==
Քանի որ Ուրալի խիստ կլիմային հարավային քարը չէր դիմանա, որոշվել է Հայաստանից տարված տուֆով միայն եկեղեցին երեսապատել։ Սուրբ Կարապետ եկեղեցին կառուցվել է 5-7-րդ դարերի հայկական ավանդական ոճով՝ օգտագործվելով ավելի ուշ շրջանի զարդանկարներ։ Եկեղեցու մակերեսը 15×25 մետր է, բարձրությունը՝ 33 մետր։ Եկեղեցու ծրագրում ընդգրկված է եղել 200 մարդ։


== Ծանոթագրություններ ==


== Արտաքին հղումներ ==
aniarmenia.ru — сайт армянской общины Екатеринбурга Archived 2019-02-27 at the Wayback Machine.
Օպոլզնևոե

Օպոլզնևոե (ուկրաիներեն՝ Оползневе, Ղրիմի թաթարերեն՝ Kikineiz), գյուղ Ուկրաինայի Ղրիմի Ինքնավար Հանրապետության Յալթայի քաղաքային խորհրդում։ Բնակավայրը նախկինում նաև անվանվել է Կիկինեիզ։
2001 թվականի տվյալներով Օպոլզնևոե գյուղում բնակվում էր 417 մարդ։ Բնակավայրը զբաղեցնում է 2,14 կմ² տարածք։ Բնակչության խտությունը կազմում էր 195 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուչխո

Ուչխո (վրաց.՝ უჩხო), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Դիրք ==
Գտնվում է ծովի մակարդակից 1120 մետր բարձրության վրա։ Շրջկենտրոն Խուլոյից 8 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 328 մարդ։


== Ծանոթագրություններ ==
Սորբիտ (քիմիա)

Անվան այլ կիրառումների համար տե՛ս՝ Սորբիտ (այլ կիրառումներ)
Սորբիտ (լատ.՝ Sorbus — արոսի), CH2(OH)— (СНОН)4СН2ОН, օրգանական միացություն, ալիֆատիկ շարքի վեցատոմանի սպիրտ։ Քաղցրահամ, անգույն բյուրեղներ են։ Հալման ջերմաստիճանը՝ 96°С, լավ լուծվում են տաք սպիրտում։ Պարունակվում են վարդազգիների ընտանիքի բույսերի (օրինակ, արոսիի) պտուղներում։ Ստացվում է D-գլյուկոզի հիդրմամբ։ С վիտամինի սինթեզի միջանկյալ նյութ Է։ Օգտագործվում է որպես շաքարին փոխարինող՝ շաքարախտով հիվանդների համար, միզամուղ Է։
Մեծ Բրիտանիայի տնային առաջնություն 1896/1897

1896/1897 մրցաշրջանի Մեծ Բրիտանիայի տնային առաջնությունը տասնչորսերորդն էր։ Իններորդ անգամ հաղթող դարձավ  Շոտլանդիայի հավաքականը։
Մրցաշարը մեկնարկեց  Անգլիա- Իռլանդիա խաղով, որում անգլիացիները ջախջախեցին մրցակցին 6։0 հաշվով։ Հաջորդ խաղում իռլանդացիները վերականգնեցին իրենց հեղինակությունը՝ 4։3 հաշվով հաղթելով ուելսցիներին։ Ապա  Ուելսի հավաքականը ոչ-ոքի կորզեց շոտլանդացիներից, որոնք հաջորդ խաղում հաղթեցին իռլանդացիներին։ Ապա անգլիացիները խոշոր հաշվով հաղթեցին ուելսցիներին ու մրցաշարի ելքը, ինչպես և նախորդ տարիներին, վճռվեց Լոնդոնում կայացած  Անգլիա- Շոտլանդիա խաղում։ Մինչև վերջին րոպեները խաղի հաշիվը 1։1 էր, ինչը բավարարում էր անգլիացիներին, սակայն վերջին րոպեներին շոտլանդացիները խփեցին հաղթական գնդակը և նվաճեցին տիտղոսը։


== Մրցաշարային աղյուսակ ==
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն; Մ = ՄիավորԱղբյուր. 

Հաղթանակի համար շնորհվում էր 2 միավոր, ոչ-ոքիի համար՝ 1։


== Արդյունքներ ==


== Ռմբարկուներ ==
Ֆալմեր (մարզադաշտ)

«Ֆալմեր» մարզադաշտ (անգլ.՝ Falmer Stadium), մարզադաշտ Անգլիայի Արևելյան Սասեքս կոմսության Ֆալմեր գյուղի մոտ՝ Բրայտոն քաղաքից 8-10 կլոմետր հեռավորության վրա։ 31 780 նստատեղ ոււնեցող մարզական այդ կառույցի սեփականատերն ու հիմնական օգտագործողը Brighton & Hove Albion ֆուտբոլային ակումբն է։ 2010 թվական հունիսի 22-ին ակումբը հայտարարել է, որ ամերիկյան American Express ֆինանսական ընկերությունը դարձել է մարզադաշտի հովանավորը, և այդ կաակցությամբ կնքված պայմանագրի պահանջների համաձայն՝ մարզադաշտն ստացել է American Express Community Stadium (կրճատ՝ AMEX) պաշտոնական անվանումը։ 2019 թվականի գոոստոսին հայտարարվեց, որ ակումբն ու   American Express-ը պայմանավորվել են ևս 12 տարով երկարաձգել իրենց գործընկերությունը և կնքել են մի նոր պայմանագիր, որի համաձայն ընկերությունն ակումբին վճարելու է մոտավորապես 130 միլիոն եվրո, բացի այդ՝ հովանավորելու է Brighton & Hove Albion ակումբի բոլոր թիմերի մարզաշապիկների ձեռքբերումը։ 
Նորակառույց մարզադաշտում առաջին աշտոնական խաղը տեղի է ունեցել 2011 թվականի հուլիսի 16-ին «Բրայտոն էնդ Հոուվ Ալբիոն» և «Իսթբորն Բորո» թիմերի միջև. դա  Sussex Senior Cup գավաթի խաղարկության եզրափակիչ հանդիպումն էր և ավարտվել է տանտերերի հաղթանակով՝ 2-0 հաշվով։ Իսկ մարզադաշտի պաշտոնական բացումը տեղի է ունեցել հուլիսի 30-ին. այս անգամ տանտերերն ընկերական հանդիպում են անցկացրել «Տոտենհեմ Հոթսպուր»-ի հետ և պարտվել 2:3 հաշվով։
Անգլիայի ֆուտբոլի լիգայի 2011–12 առաջնությունում «Բրայտոն էնդ Հոուվ Ալբիոն»-ը առաջին «տնային» հանդիպումը նորակառույցում անց է կացրել 2011 թ. գոստոսի 6-ին «Դոնքասթեր Ռովերս»-ի դեմ և հաղթել 2:1 հաշվով։ Ի դեպ՝ այդ նույն թիմի դեմ է մրցել նաև հին մարզադաշտում՝ «Գոլդսթոուն Գրաունդ»-ում 1997 թվականի ապրիլի 26-ին անցկացրած վերջին հանդիպման ժամանակ։


== Ուշագրավ փաստեր ==
«Ֆալմեր» մարզադաշտում անց են կացվել ռեգբիի 2015 թվականի աշխարհի առաջնության մրցախաղերից մի քանիսը։Բրիտանացի դիջեյ Fatboy Slim-ը, ով «Բրայտոն էնդ Հոուվ Ալբիոն» թիմի երկրպագուներից է, 2012 թվականի հունիսի 1-ին և 2-ին կազմակերպել է առաջին համերգները «Ֆալմեր» մարզադաշտում։2011 թվականին «Ֆալմեր» մարզադաշտն արժանացել է Structural Steel Design Award մրցանակի, 2012 թվականի մայիսին էլ՝ հաղթելով Իտալիայի Թուրին քաղաքում կայացած մրցույթում՝ New Venue Award մրցանակի։«Ֆալմեր» մարզադաշտում հանդիսականների առավելագույն թվաքանակի ռեկորդը սահմանվել է 2022 թվականի մայիսի 7-ին, երբ այստեեղ 31 637 ֆուտբոլասերներ հետևել են Անգլիայի Պրեմիեր լիգայի 2021–22 մրցաշրջանի «Բրայտոն էնդ Հոուվ Ալբիոն» և «Մանչեստր Յունայտեդ» թիմերի մրցապայքարին։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
amexstadium.co.uk: Website des Stadions (englisch)
brighton-hove.gov.uk: Community Stadium - History Archived 2012-04-02 at the Wayback Machine. (englisch)
footballgroundguide.com: Stadionbeschreibung (englisch)
kssgroup.com. Stadion auf der Website der KSS Group Archived 2016-05-21 at the Wayback Machine. (englisch)
Ռոն Արադ

Ռոն Արադ (եբրայերեն՝ רון ארד‎, անգլ.՝ Ron Arad, ապրիլի 24, 1951(1951-04-24), Թել Ավիվ, Իսրայել), դիզայներ, նկարիչ և ճարտարապետ։


== Կենսագրություն ==
Ավարտելով Բեցալելի անվան արվեստի և դիզայնի ակադեմիան՝ 1973 թվականին տեղափոխվել է Լոնդոն և ընդունվել Ճարտարապետական ասոցացիայի ակադեմիա (Architectural Association School of Architecture)։ 1981 թվականին Արադը դարձել է ճարտարապետական բյուրեյի հիմնադիրներից մեկը, այստեղ սկսել է ստեղծել իր առաջին արվեստի օբյեկտները արդյունաբերական արտադրության թափոններից և շինարարական մասերից։ Նյութերի սահմանների ու հնարավորությունների հետ մշտական փորձերը՝ նյութի ընտրությունից մինչև ամբողջական կոմպոզիցիայի ստեղծում, նրա լրիվ նոր, ռադիկալ պատկերացումները օբյեկտների և շինությունների ձևի մասին նկարչին դարձնում են կարևոր կերպար դիզայնի և ճարտարապետության աշխարհում։
Իր կարիերայի ընթացքում Ռոն Արադը ծրագրեր է մշակել կահույքի և դիզայնի բոլոր խոշոր միջազգային ապրանքանիշների համար՝ Vitra, Kartell, Moroso, Alessi, Driade, Cappellini, Cassina, WMF, Սվարովսկի, Roca и Magis։ Համագործակցել է տարբեր նորաձևության, տեխնոլոգիական ապրանքանիշների հետ, ներառյալ՝ Adidas, Nestle, Fiat, LG, Bombay Sapphire, Սամսունգ, RuinartՀեննեսսի, Կենզո, Le Coq Sportif և շատ ուրիշներ։ Նրա հրապարակային գեղարվեստական աշխատանքները զարդարում են աշխարհի շատ անկյունների հասարակական վայրերը։
2010 թվականին Արադը սկսել է համագործակցել New Eye London հետ՝ ակնոցների հավաքածու ստեղծելու համար։
Դասավանդում է Վիենայի և Լոնդոնի ամենահեղինակավոր ուսումնական հաստատություններում։


== Ծանոթագրություններ ==


== Արտաքին հղումներ ==
Ռոն Արադի կայք։(անգլ.)
Նովոուկրաինկա (գյուղ, Մանևիչի շրջան)

Անվան այլ կիրառումների համար տե՛ս՝ ՆովոուկրաինկաՆովոուկրաինկա (ուկրաիներեն՝ Новоукраїнка), գյուղ Ուկրաինայի Վոլինի մարզի Մանևիչի շրջանում։ Հիմնադրվել է 1964 թվականին։
2001 թվականի տվյալներով Նովոուկրաինկա գյուղում բնակվում էր 211 մարդ։ Բնակավայրը զբաղեցնում է 9,55 կմ² տարածք։ Բնակչության խտությունը կազմում էր 22,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արտավազդ Ա Մամիկոնյան

Արտավազդ Ա Մամիկոնյան (3-րդ դար - 4-րդ դար), հայ զորահրամանատար, սպարապետ Մեծ Հայքի թագավորության ժամանակ, Մամիկոնյան ընտանիքի ամենահին նախահայրը։ Նա ապրել է 3-րդ դարի վերջում և 4-րդ դարի սկզբում։ Ըստ Քրիստիան Սետտիպանիի, նա ամուսնացել է Վիրքի տիրակալ Ամասասպ III-ի դստեր հետ և ունեցել երկու որդի՝ Վաչե Մամիկոնյանը և Համազասպը, որոնց սերունդները կարևոր դեր են խաղացել Հայաստանի քաղաքականության մեջ։
Արշակ Բ-ի կառավարման սկզբում արդեն Արտավազդ Մամիկոնյանը ողջ չէր, այլապես Փավստոս Բուզանդը նրան կհիշատակեր։


== Ծանոթագրություններ ==


== Աղբյուրներ ==
Settipani Christian (2006)։ Continuité des élites à Byzance durant les siècles obscurs. Les princes caucasiens et l'Empire du vie au ixe siècle (French)։ Paris: de Boccard։ ISBN 978-2-7018-0226-8 
(in French) Les dynasties de la Caucasie chrétienne de l’Antiquité jusqu’au XIXe siècle ; Tables généalogiques et chronologiques, Rome, 1990.
Դավթաշեն վարչական շրջանի պատմության և մշակույթի անշարժ հուշարձանների ցանկ (Երևան)

Դավթաշեն վարչական շրջանի պատմության և մշակույթի անշարժ հուշարձանների ցանկ, այս հոդվածը ներկայացնում է Երևան քաղաքի Դավթաշեն վարչական շրջանի պատմության և մշակույթի հուշարձանների ցանկը։ Ցանկում ներառված է ընդամենը 1 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Սան Պիետրո ալ Տանագրո

Սան Պիետրո ալ Տանագրո  (իտալերեն՝  San Pietro al Tanagro)), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 1640 մարդ, բնակչության խտությունը կազմում է 109 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 84030, հեռախոսային կոդ՝ (+39) 0975։


== Ծանոթագրություններ ==
Գիլերմո Ստաբիլե

Գիլերմո Ստաբիլե (իսպ.՝ Guillermo Carlos Stábile, հունվարի 17, 1905(1905-01-17), Բուենոս Այրես, Արգենտինա - դեկտեմբերի 26, 1966(1966-12-26), Բուենոս Այրես, Արգենտինա), արգենտինացի նախկին պրոֆեսիոնալ ֆուտբոլիստ, մարզիչ և դերասան։ Հանդիսանում է ֆուտբոլի աշխարհի առաջին առաջնության լավագույն ռմբարկուն։


== Կենսագրություն ==
Արգենտինայի ազգային հավաքանում անցկացրած 8 խաղերում հեղինակելով 4 գոլ, նա դարձավ ֆուտբոլի աշխարհի առաջին առաջնության լավագույն ռմբարկուն (1930 թվական, Ուրուգվայ)։ Ստաբիլեն չէր խաղում առաջնության առաջին խաղում Ֆրանսիայի դեմ և ըստ երևույթին չէր խաղա հաջորդ հանդիպումներում, եթե չլիներ Ռոբերտո Չեռոյի վնասվածքը։
Կարիերայի սկզբում հանդես է եկել արգենտինական «Ուրական» ակումբում (1920-1930), հետո տեղափոխվել է Իտալիա և հանդես եկել «Ջենոա»-ում (1934-1935), հետո՝ «Նապոլի»-ում (1935-1935)։ Կարիերան ավարտել է ֆրանսիական «Ռեդ Սթար» ակումբում։
Կարիերայի ավարտից հետո՝ 1939-1960 թվականներին մարզել է Արգենտինայի ֆուտբոլի ազգային հավաքականը։ Արգենտինայի հավաքականը Ստաբիլեի գլխավորությամբ անցկացրել է 127 խաղ, որից 100 և ավելի խաղերում հաղթել է։


== Ձեռքբերումներ ==


=== Որպես ֆուտբոլիստ ===


==== Անձնական ====
Լավագույն ռմբարկու - Ֆուտբոլի աշխարհի առաջնություն 1930


==== Թիմային ====
Ֆինալիստ - Ֆուտբոլի աշխարհի առաջնություն 1930


== Ծանոթագրություններ ==
Պոդոլե (գյուղ, Կիրովսկի շրջան)

Անվան այլ կիրառումների համար տե՛ս՝ ՊոդոլեՊոդոլե (ռուս.՝ Подолье), գյուղ Ռուսաստանի Լենինգրադի մարզի Կիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գլուբոկայա Դոլինա (գյուղ, Կոզելշչինայի շրջան)

Անվան այլ կիրառումների համար տե՛ս՝ Գլուբոկայա ԴոլինաԳլուբոկայա Դոլինա (ուկրաիներեն՝ Глибока Долина), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Գլուբոկայա Դոլինա գյուղում բնակվում էր 99 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նեպոզնանիչի

Նեպոզնանիչի (ուկրաիներեն՝ Непізнаничі), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Նեպոզնանիչի գյուղում բնակվում էր 244 մարդ։ Բնակավայրը զբաղեցնում է 1136 կմ² տարածք։ Բնակչության խտությունը կազմում էր 214,79 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովայա Չերնեշչինա

Նովայա Չերնեշչինա (ուկրաիներեն՝ Нова Чернещина), գյուղ Ուկրաինայի Խարկովի մարզի Սախնովշչինսկի շրջանում։ Հիմնադրվել է 1908 թվականին։
2001 թվականի տվյալներով Նովայա Չերնեշչինա գյուղում բնակվում էր 544 մարդ։ Բնակավայրը զբաղեցնում է 2 կմ² տարածք։ Բնակչության խտությունը կազմում էր 272 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միքավա

Միքավա (վրաց.՝ მიქავა), գյուղ Վրաստանում։ Գտնվում է Սամեգրելո-Զեմո Սվանեթ մարզի Ծալենջիխայի շրջանում։


== Դիրք ==
Գյուղը գտնվում է ծովի մակարդակից 230 մետր բարձրության վրա։ Շրջկենտրոն Ծալենջիխայից հեռու է 6 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 393 մարդ։


== Ծանոթագրություններ ==
(4244) Զախարչենկո

(4244) Զախարչենկո (անգլ.՝ Zakharchenko), աստերոիդ աստերոիդների գոտու արտաքին մասում։ Հայտնաբերվել է 1981 թվականի հոկտեմբերի 7-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 3,200901 ա. մ., առավելագույնը մոտենում է 2,6579 ա. մ. հեռավորության վրա և հեռանում 3,7439 ա. մ.։ Արեգակի շուրջ մեկ ամբողջական պտույտ է կատարում 2091,74 երկրային օրվա ընթացքում, իր ուղեծրով շարժվելով միջինում 0,172106 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4244) Զախարչենկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)